**Bátaapáti Község Önkormányzata Képviselő-testülete**

##### *Bátaapáti, Petőfi u. 4.*

**Ügyiratszám: Ba/89-12/2022.**

**J E G Y Z Ő K Ö N Y V**

**Készült:** Bátaapáti Község Önkormányzata Képviselő-testületének **2022. július 29-én** megtartott rendkívüli nyílt üléséről. Az ülés kezdete: *1400óra*

**Jelen vannak**: Krachun Szilárd polgármester

Darabos Józsefné, Farkas Attila, Ferenczi Sándor, Tornóczky Gábor képviselő-testületi tagok (összesen: 5 fő)

**Tanácskozási joggal megjelent:** dr. Brandt Huba osztályvezető

**Jegyzőkönyvvezető:** Farkasné Szentpál Melinda igazgatási főelőadó

Krachun Szilárd polgármester köszönti a Képviselő-testület tagjait. Megállapítja, hogy a testület határozatképes, mivel mind a 4 képviselő jelen van, az ülést megnyitja.

Ez után javaslatot tesz arra, hogy a meghívóban szereplő napirendi pontok kerüljenek megtárgyalásra.

Bátaapáti Község Önkormányzatának Képviselő-testülete a javaslat alapján 5 *igen szavazattal, 0 nem szavazattal, 0 tartózkodással* az alábbi napirendi pontokat fogadta el:

**1.) Bátaapáti Község Önkormányzata víziközmű-vagyon tulajdonjogának az állam javára történő átruházása**

Előadó: Krachun Szilárd polgármester (írásbeli előterjesztés)

**2.) 7+1 személyes mikrobusz beszerzésének közbeszerzési eljárásával kapcsolatos döntéshozatal**

Előadó: Krachun Szilárd polgármester (szóbeli előterjesztés)

**Napirendi pontok tárgyalása:**

**1.) Bátaapáti Község Önkormányzata víziközmű-vagyon tulajdonjogának az állam javára történő átruházása**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták.

Krachun Szilárd polgármester röviden ismertette az írásbeli előterjesztést, nem kívánta kiegészíteni. Kérte a Képviselő-testületet, hogy szíveskedjen a határozati javaslatot megvitatni és azt elfogadni.

A képviselők megállapították, hogy sajnos nem tudnak mást tenni, mint a víziközmű vagyont átadják az állam részére.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**87/2022. (VII.29.) Képviselő-testületi határozat**

**a Víziközmű-vagyon átruházásra irányuló Integrációs Programban való részvételéről**

Bátaapáti Község Önkormányzat Képviselő-testülete az alábbi szándéknyilatkozatot teszi:

Az önkormányzat részt kíván venni az ivóvíz- és szennyvízszolgáltatás biztosítása vonatkozásában fennálló ellátási kötelezettségének, a tulajdonában álló víziközmű vagyonnak és a víziközmű-szolgáltatóban fennálló társasági részesedésének a Magyar Államra történő átruházására irányuló Integrációs Programban.

Felhatalmazza a polgármestert arra, hogy az Integrációs Programban való részvétellel kapcsolatos dokumentumokat aláírja.

Határidő: 2022. augusztus 10.

Felelős: Krachun Szilárd polgármester

Határozattal értesítve: Re-víz Duna-menti Regionális Víz-és Csatornamű Korlátolt Felelősségű Társaság 7100 Szekszárd, Mátyás király utca 62.

E.R.Ö.V. Zrt. 7100 Szekszárd , Mátyás király utca 62.

**2.) 7+1 személyes mikrobusz beszerzésének közbeszerzési eljárásával kapcsolatos döntéshozatal**

Előadó: Krachun Szilárd polgármester (szóbeli előterjesztés)

Krachun Szilárd polgármester ismertette a képviselőkkel, hogy a 7+1 személyes mikrobusz beszerzésének közbeszerzési eljárása lezárult. Egyetlen egy ajánlat érkezett az ajánlati felhívásra, a Pappas Auto Magyarország Kereskedelmi és Szerviz Kft.-től. A Bíráló Bizottság elvégezte az ajánlat értékelését és a Pappas Auto Magyarország Kereskedelmi és Szerviz Kft. ajánlatát javasolta bírálatra.

A képviselők megbeszélték, hogy mivel a Pappas Auto Magyarország Kereskedelmi és Szerviz Kft. ajánlata mind tartalmi, mind formai szempontból megfelel az ajánlati felhívásnak, és az ár-érték arány is megfelelő, így ezzel a Kft.-vel kívánják az adásvételi szerződést megkötni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*../2022. (VII.29.) Képviselő-testületi határozat*

*7+1 személyes mikrobusz beszerzésének közbeszerzési eljárásával kapcsolatos döntéshozatalról*

*Bátaapáti Község Önkormányzatának Képviselő-testülete úgy határozott, hogy a 7+1 személyes mikrobusz beszerzésének közbeszerzési eljárásában a bíráló bizottság javaslata alapján a legjobb ár-érték arányt megjelenítő ajánlatot adó Pappas Auto Magyarország Kereskedelmi és Szerviz Kft.-t hirdeti ki az eljárás nyertesének.*

*A 7+1 személyes mikrobusz vételára: 17.585.427,- forint + ÁFA.*

*A Képviselő- testület a megvásárolni kívánt 7+1 személyes mikrobusz vételárát a TETT támogatásból kívánja kiegyenlíteni.*

*A Képviselő-testület felhatalmazza a polgármestert az ajánlat szerinti adásvételi szerződés aláírására.*

*Határidő: folyamatos*

*Felelős: Krachun Szilárd polgármester*

*Határozattal értesítve: Pappas Auto Magyarország Kereskedelmi és Szerviz Kft.*

 *BKÖH Bátaapáti Kirendeltségének gazdálkodási előadója*

Szavazás után Bátaapáti Község Önkormányzat Képviselő-testülete *5 igen szavazattal, 0 nem szavazattal, 0 tartózkodással* a következő határozatot hozta:

**88/2022. (VII.29.) Képviselő-testületi határozat**

**7+1 személyes mikrobusz beszerzésének közbeszerzési eljárásával kapcsolatos döntéshozatalról**

Bátaapáti Község Önkormányzatának Képviselő-testülete úgy határozott, hogy a 7+1 személyes mikrobusz beszerzésének közbeszerzési eljárásában a bíráló bizottság javaslata alapján a legjobb ár-érték arányt megjelenítő ajánlatot adó Pappas Auto Magyarország Kereskedelmi és Szerviz Kft.-t hirdeti ki az eljárás nyertesének.

A 7+1 személyes mikrobusz vételára: 17.585.427,- forint + ÁFA

A Képviselő- testület a megvásárolni kívánt 7+1 személyes mikrobusz vételárát a TETT támogatásból kívánja kiegyenlíteni.

A Képviselő-testület felhatalmazza a polgármestert az ajánlat szerinti adásvételi szerződés aláírására.

Határidő: folyamatos

Felelős: Krachun Szilárd polgármester

Határozattal értesítve: Pappas Auto Magyarország Kereskedelmi és Szerviz Kft.

 BKÖH Bátaapáti Kirendeltségének gazdálkodási előadója

A Képviselő-testület ülésén egyéb hozzászólás, bejelentés nem hangzott el, a polgármester az ülést 14 óra 40 perckor bezárja.

Kmf.

**Krachun Szilárd** **Filczinger Ágnes**

 polgármester jegyző